Bayern Munchen - Sevilla (joi, ora 22:00 , Digi Sport 1 )

Gaz Metan Mediaș - Dinamo (luni, ora 21:00, Digi Sport 1)

"ACS Poli Timişoara va evolua în Liga 1 în locul Rapidului. Rapid, la această oră este în faliment, nu poate angaja jucători, antrenori, nu poate face nimic. Şi în situaţia în care s-ar dispune suspendarea falimentului, Rapid tot nu ar putea evolua în Liga 1. Chiar dacă pe terenul de joc formaţia din Giuleşti și-a câștigat dreptul de a participa în Liga 1, din păcate din punct de vedere juridic nu vor putea participa", a explicat secretarul general al LPF, Justin Ştefan, într-o conferinţă de presă, pentru ca apoi, întrebat de jurnaliştii prezenţi, în ce condiţii formaţia de sub Grant ar fi putut să evolueze totuşi în prima ligă, să puncteze: "Dacă printr-o minune se întâmplă ceva până diseară, adică să vină cineva să achite toate datoriile".

Aflat în insolvență din 2012, clubul înființat în 1923 a primit verdictul care anunță intrarea în faliment în 13 iunie 2016. Cu datorii de peste 18 milioane de lei, dintre care mai bine de jumătate la fisc, alb-vișiniii nu au avut scăpare la Tribunalul București.

Hotărârea a fost atacată la Curtea de Apel, însă rapidiștii nu au primit răspuns, decizia fiind amânată pentru 24 august. Cum noua ediție a Ligii 1 va începe în acest week-end, conducerea LPF a hotărât ca în locul giuleștenilor să rămână pe prima scenă ACS Poli Timișoara.

Echipa de pe Bega va începe noul sezon de Liga 1 cu 14 puncte penalizare. 8 din cauza neîndeplinirii baremului în Liga 1 şi 6 puncte pentru nereguli în dosarul de licenţă.

De notat că la tragerea la sorţi a Cupei Ligii, de astăzi, în una dintre bile au fost introduse atât numele Rapidului, cât şi cel al lui ACS Poli Timişoara. Tabloul complet al competiţiei îl găseşti AICI.





Etichete:

,

,

,

,